જે પ્રકારે વિશ્વની જાણીતા વૈભવી કાર નિર્માતા કંપનીઓ પોતાની મોટાભાગની શાનદાર અને શ્રેષ્ઠ કારને ભારતમાં લોન્ચ કરી રહી છે અને તેનું વેચાણ પણ સારું એવું થઇ રહ્યું છે, તેને જોતા લાગી રહ્યું છેકે ભારતીય ઓટોમોબાઇલ હબ હવે ધીરે ધીરે વૈભવી કાર હબ પણ બની રહ્યું છે. મર્સીડિઝ બેન્ઝ, બીએમડબલ્યુ, ઑડી, જગુઆર, એસ્ટોન માર્ટિન, પોર્શે, મિનિ, મસેરાટી સહિતની કાર નિર્માતાઓ કંપનીએ પોતાના અનેકવિધ મોડલ્સ ભારતમાં લોન્ચ કર્યાં છે. આ કાર્સના મોડલની કિંમત ઉંચી અને સામાન્ય લોકોને પોસાય તેવી નહીં હોવા છતાં તેનું વેચાણ નોંધપાત્ર જોવા મળી રહ્યું છે.